დანართი #1

|  |  |
| --- | --- |
| ინფორმაცია პროექტის / იდეის შესახებ | |
| **სეგმენტი** | **დაწყებითი კლასების მოსწავლეები** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის** *(მაგალითად, დაზოგვა, ბიუჯეტირება, დაზღვევა. თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* | კურსი - პირადი ფინანსები / „როგორ გავხსნათ ჯიხური“  კურსის მიზანია დაწყებითი კლასის (ამ შემთხვევაში, მეოთხე კლასის) მოსწავლეებს მისცეს ზოგადი და პრაქტიკული ცოდნა პირადი ფინანსების სფეროში, რათა დაეუფლონ კერძო პირის ფინანსების არსს, შემოსავლებისა და ხარჯების სპეციფიკას, დაზოგვას, პირად ბიუჯეტირებას, რისკს საქმიანობაში. მოსწავლეები ასევე შეისწავლიან მცირედ შესავალს ბიზნესში, კერძოდ, მის არსს.  აღნიშნული ინტერაქტიული კურსის მიზანია, მოსწავლეებს მისცეს ცოდნა ფინანსების სამივე ნაწილის კუთხით - პირადი ფინანსები (დაწყებითი საფეხური), კომპანიის ფინანსები (საშუალო საფეხური), სახელმწიფო ფინანსები (მაღალი საფეხური). კურსის შინაარსი ნაწილდება ბავშვების ასაკობრივი კატეგორიისა და სხვა საგნებში შესწავლილი მასალის გათვალისწინებით. შესაბამისად, დაწყებითი საფეხურის დამამთავრებელი კლასის მოსწავლისთვის მიზანშეწონილად მივიჩნევ, ნასწავლი ზოგადი მასალის გათვალისწინებით, გაეცნოს, თუ რა არის ფული და როგორ შეუძლია მას ის გონივრულად და ეფექტურად მართოს და განკარგოს. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები** *(მაგალითად, კეთებითი სწავლება, შემთხვევების განხილვა, დისკუსია და სხვა)* | მოცემული კურსის მეთოდოლოგია სრულიად შეესაბამება ახალგაზრდას, ამ შემთხვევაში, ათი წლის ბავშვის ასაკობრივ კატეგორიას, მის არსებულ ცოდნას და აზროვნების დონეს. ის სრულიად მიმართულია მოსწავლის ლოგიკური და კრიტიკული აზროვნების განვითარებისკენ, ძირითადად ინტერაქტიული მეთოდების გამოყენების, უფრო მეტი დატვირთვის მინიჭებით ბავშვისთვის პრაქტიკული ცოდნის მიცემაზე.  კურსი იყენებს ისეთი სწავლების მეთოდებს, როგორებიცაა:   * ქმედებაზე ორიენტირებული სწავლება - მთელი კურსის განმავლობაში წამყვანი მეთოდი. მრავალფეროვანი დავალებებისა და სიტუაციების წარმოდგენით ეხმარება ბავშვს, პრაქტიკულად მიუდგეს სხვადასხვა საკითხს; * დისკუსია - დისკუსია საშუალებას მისცემს მოსწავლეებს, გამოამჟღავნონ საკუთარი აზრი ნასწავლი მასალის, ფულის მნიშვნელობის, ხარჯვის და სხვადასხვა კუთხის მხრივ. ის ხშირად გამოყენებული მეთოდი იქნება, რადგანაც ყველაზე დიდ უკუკავშირს იწვევს მოსწავლესა და მასწავლებელს შორის; * თანამშრომლობითი სწავლება - ჯგუფური მუშაობის სახეა, რომელშიც ჯგუფის წევრები ეხმარებიან ერთმანეთს საკითხის ცოდნა გაუზიარონ და პრობლემა უკეთესად გადაჭრან. ეს მეთოდი მნიშვნელოვანია ფინანსისტისთვის აუცილებელი უნარების განსავითარებლად; * ევრისტიკული მეთოდი - გულისხმობს ამოცანის ეტაპობრივ გადაჭრას, რაც ძალიან მნიშვნელოვანი უნარია ბავშვისთვის. ის ხშირად იქნება გამოყენებული სწავლებისას სხვადასხვა თეორიული საკითხის უკეთ შესწავლის მიზნით; * გონებრივი იერიში - ერთ-ერთი ყველაზე გამოყენებადი მეთოდია, რაც გულისხმობს რაც შეიძლება მეტი და განსხვავებული აზრის შეკრებას. ის ძალიან მნიშვნელოვანია ბავშვის ლოგიკური და ფინანსური აზროვნების განვითარებისთვის; * როლური თამაშები - საშუალებას მისცემს ბავშვებს სხვადასხვა კუთხით შეხედონ ფულის მოძრაობას, ფინანსურ ურთიერთობებს. იგი ხშირად გამოყენებული მეთოდი იქნება შემაჯამებელი სამუშაოებისთვის; * დემონსტრირების მეთოდი - საშუალებას იძლევა, მოსწავლეებს თვალსაჩინოდ წარვუდგინოთ მასალები, რაც მათ აღქმაში დაეხმარება; * დედუქციური მეთოდი - ეხმარება მოსწავლეს კონკრეტული ცოდნის შესაძენად ზოგადი ინფორმაციის გამოყენებით, რაც ხელს უწყობს ბავშვის მაქსიმალურ აზროვნებას და ეფექტური მეთოდია სწავლებისას; * ანალიზის მეთოდი - მიმართულია მოსწავლის მიერ პრობლემის გასაანალიზებლად ცალკეული საკითხების მიხედვით, რაც ფინანსურ აზროვნებაში ერთ-ერთი უმნიშვნელოვანესია; * ვერბალური მეთოდი - ყველაზე რელევანტური მეთოდია აღნიშნულ კურსში, რადგანაც ვცდილობთ ბავშვებს სიტყვიერად გადავცეთ საჭირო მასალა; * დამოუკიდებელი მუშაობა - ეხმარება ბავშვს დამოუკიდებელი ფინანსური აზროვნების ჩამოყალიბებაში. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა** *(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* | სწავლება ჩატარდება საფეხურის დამამთავრებელ კლასში, მთლიანი სასწავლო წელი, კვირაში ერთი ან ორი აკადემიური საათი. ეს ეხმარება ბავშვს, ეფექტურად ჩაწვდეს საკითხს ისე, რომ მისი გადატვირთვა არ მოხდეს. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოცემული კურსის ბოლოს მოსწავლეებს შეეძლებათ პირადი ფინანსების მნიშვნელობის გააზრება, კონტროლის საბაზისო მექანიზმების შემუშავება, ცოდნის პრაქტიკაში გამოყენება, ფინანსური აზროვნების საფუძვლის ჩამოყალიბება. ასევე იგი ეხმარება ბავშვს, საფუძველი ჩამოიყალიბოს შემდეგი საფეხურის კურსისთვის, რაც გულისხმობს კომპანიისა და სახელმწიფო ფინანსების არსის შესწავლას. |

|  |  |
| --- | --- |
| **სეგმენტი** | **მოსწავლეები მე-5-დან მე-9 კლასის ჩათვლით** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის** *(მაგალითად, დაზოგვა, ბიუჯეტირება, დაზღვევა. თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* | კურსი - კომპანიის ფინანსები / „როგორ გავხსნათ მაღაზია“  კურსის მიზანია საშუალო საფეხურის მოსწავლეებისთვის (ამ შემთხვევაში, მეცხრეკლასელებისთვის) კერძო კომპანიის ფინანსების შესახებ შესაბამისი თეორიული ცოდნის მიცემა, შემოსავლების, ხარჯების, გადასახადების, ფინანსური ანგარიშგების არსისა და მომზადების შესახებ ინფორმაციის მიწოდება. კურსის მიმდინარეობის ბოლოსთვის ასევე ჩაეყრება საფუძველი შემდეგი კურსის საკითხის არსს - სახელმწიფო ფინანსებს.  კურსი წარმოადგენს მთლიანი პროექტის შუა ნაწილს, რომლის ფარგლებშიც ბავშვი იყენებს პირადი ფინანსების საგანში ჩამოყალიბებულ ცოდნას კერძო ბიზნესის ფინანსების შესასწავლად და ასევე გარკვეულწილად ეხება სახელმწიფო ფინანსების საფუძველს.  მოცემული კურსის მასალა მიმართულია მოზარდთა ასაკის კატეგორიისა და ცხრა წლის განმავლობაში შესწავლილი მასალის გათვალისწინებით. შესაბამისად, მეცხრეკლასელისთვის მიზანშეწონილია ბიზნესის არსისა და მასში ფინანსების როლის, მოქმედების თავისებურებების შესწავლა და გააზრება, რადგანაც მოსწავლეს უკვე აქვს ჩამოყალიბებული ცოდნა პირად ფინანსებსა და სხვადასხვა ცხოვრებისეულ საკითხზე. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები** *(მაგალითად, კეთებითი სწავლება, შემთხვევების განხილვა, დისკუსია და სხვა)* | კურსის განმავლობაში მოზარდი სხვა კუთხით ეხება ფინანსებს და კომპანიის ფინანსების შესწავლის საშუალებით უფრო კომპლექსურად უყურებს საკითხს. შესაბამისად, მოცემული მეთოდები მიმართულია რაც შეიძლება მეტი თეორიული ცოდნის მიცემასა და მისი პრაქტიკაში გამოყენებისკენ.   * ინდუქციური და დედუქციური მეთოდები - ეფექტური მეთოდია მოსწავლის აზროვნების განვითარებისთვის, ასევე მის მიერ კურსის განმავლობაში საკითხების უკეთესად გააზრებისთვის; * ქმედებაზე ორიენტირებული სწავლება - როგორც წინა საფეხურზე, აქაც პრაქტიკულ ამოცანებს ყველაზე დიდი მნიშვნელობა აქვს სწავლებისას, რათა მოსწავლეებმა სწორად გაიაზრონ შესაბამისი ფინანსური პროცესები; * დისკუსია - კურსისთვის ეფექტური მეთოდია, რადგან მოზარდებს ფინანსური გადაწყვეტილებების, კომპანიის ფინანსების შესახებ ცოდნის გადმოცემა შეეძლოთ; * დებატები - ფინანსური აზროვნების გაღვივებისთვის მივიჩნევ ერთ-ერთ ყველაზე ეფექტურ მეთოდად, რომელიც გამოიყენება როგორც შემაჯამებელი სამუშაოს ერთ-ერთი სახე; * თანამშრომლობითი სწავლება - ეხმარება მოზარდებს ისწავლონ ერთობლივი მუშაობა, რაც აუცილებელია ფინანსური და ბიზნესსაქმიანობისთვის და ასევე ეფექტურია კურსზე; * პრობლემაზე დაფუძნებული სწავლება - ხშირად გამოყენებადი მეთოდი, რომელიც პროექტებთან ერთობლივად შეაფასებს მოსწავლის მიერ მასალის ათვისებას; * ევრისტიკული მეთოდი - აუცილებელი მეთოდია, რადგანაც ფინანსების სფეროში მნიშვნელოვანია საქმის ეტაპობრივად შესრულება. სწორედ ამ უნარის განვითარებას ვცდილობთ ბავშვებში აღნიშნული კურსით; * როლური თამაშები - ასევე ეფექტური მეთოდია, რადგან მოზარდებს შეეძლებათ მიღებული თეორიული ცოდნა შეაჯამონ სახალისო, პროდუქტიული თამაშის საშუალებით. მოცემული მეთოდი გამოიყენება კურსის ბოლოს, ნასწავლი მასალის შესაჯამებლად; * დემონსტრირების მეთოდი - მასწავლებელი შეეცდება თეორიული საკითხების პრაქტიკული გამოყენება წარმოუდგინოს მოსწავლეებს, რათა მათ შეძლონ ფინანსური პროცესების მნიშვნელობის უკეთ გაანალიზება; * ვერბალური მეთოდი - სწავლების ერთ-ერთი ძირითადი მეთოდია, რომელიც უზრუნველყოფს კურსის სპეციფიკიდან გამომდინარე ინფორმაციის სწორ გადაცემას. გამოიყენება ყველა გაკვეთილზე; * დამოუკიდებელი მუშაობა - ჯგუფურ მუშაობასთან ერთად ხშირად აქტუალური მეთოდი იქნება, რათა მოზარდებმა შეძლონ ცოდნის დამოუკიდებელი ანალიზი და გამოყენება. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა** *(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* | მოცემული კურსიც ჩატარდება ერთი სასწავლო წლის განმავლობაში, კვირაში ერთი-ორი აკადემიური საათი. მოცემული პერიოდულობა მიმართულია მოზარდებში მაქსიმალური ინტერესის შენარჩუნებისა და შესწავლილი მასალის ეფექტურად გამოყენებისკენ. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | კურსის ბოლოს მოსწავლეებს შეექმნებათ ცოდნა ბიზნესის არსზე, მისი დაარსების თავისებურებებზე, ფინანსების როლზე საქმიანობის წამოწყებისას, ფინანსური ანგარიშგების საფუძველზე და მომზადების თეორიულ ასპექტებზე. მოზარდებს შეეძლებათ თავისუფლად ისაუბრონ ფინანსების არსსა და მნიშვნელობაზე ბიზნესში, ასევე გამოიყენონ ეს ცოდნა პრაქტიკაში, მათ ყოველდღიურ საქმიანობაშიც, რათა სწორად მართონ როგორც საკუთარი, ასევე კომპანიის ფინანსები. |

|  |  |
| --- | --- |
| **სეგმენტი** | **მოსწავლეები მე-10-დან მე-12 კლასის ჩათვლით** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის** *(მაგალითად, დაზოგვა, ბიუჯეტირება, დაზღვევა. თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* | კურსი - სახელმწიფო ფინანსები / „როგორ გავხსნათ ბანკი“  კურსის მიზანია დამამთავრებელი საფეხურის მოსწავლეებისთვის (ამ შემთხვევაში, მეთორმეტეკლასელებისთვის) სახელმწიფო ფინანსების შესახებ ინფორმაციის მიწოდება, საქართველოში ფინანსური სისტემის განხილვა, საბანკო ფინანსების სპეციფიკის შესწავლა. ასევე შევეხებით საერთაშორისო ფინანსებსა და ინვესტიციას.  კურსი არის პროექტის შემაჯამებელი ნაწილი, რომელშიც დიდი დატვირთვა ექნება როგორც თეორიულ, ასევე პრაქტიკულ ცოდნას - მეთორმეტეკლასელის მსოფლმხედველობას ვაფართოებთ ბიზნესისა და სახელმწიფოს ურთიერთობის შესწავლით. ვასწავლით ისეთ საკითხებს, რომლებზეც პირველი წარმოდგენა ბავშვს უნივერსიტეტში ექმნება. თუმცა აღნიშნული კურსით დამამთავრებელი კლასის აბიტურიენტი, რომელსაც პროექტის წინა ორი ნაწილის საშუალებით აქვს გარკვეული წარმოდგენა ფინანსებზე, თავის არჩევანს კიდევ უფრო ასაბუთებს და ამყარებს. შესაბამისად, ვუყრით საფუძველს მაქსიმალურად აკადემიური და პრაქტიკოსი ფინანსისტების ჩამოყალიბებას ადრეული ასაკიდან. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები** *(მაგალითად, კეთებითი სწავლება, შემთხვევების განხილვა, დისკუსია და სხვა)* | მოცემული სწავლების მეთოდები მთლიანად მორგებულია მოსწავლეთა ასაკობრივ ჯგუფსა და შესწავლილ მასალაზე. ის ეხმარება მეთორმეტეკლასელებს ჩამოიყალიბონ მნიშვნელოვანი თეორიული ცოდნა, რომლის გამოყენებასაც გეგმავენ მომავალში.   * დისკუსია - მოცემული კურსის წამყვანი მეთოდი იქნება, რადგანაც მოზარდებს უკვე შეუძლიათ საკუთარი აზრების მკაფიოდ გამოთქმა და ცოდნის გაზიარება; * პრაქტიკული მეთოდები - მოცემული მეთოდით მასწავლებელი აძლევს საშუალებას მოსწავლეებს სხვადასხვა პროგრამებისა და ვებრესურსების დახმარებით უკეთ გაეცნონ საკითხს, რათა ჩამოუყალიბდეთ წარმოდგენა ნასწავლ თეორიულ მასალაზე; * პრობლემაზე დაფუძნებული სწავლება - მოცემულ საფეხურზე ძალიან აქტუალური მეთოდია, რათა გავამახვილოთ ყურადღება საქართველოს ფინანსურ სისტემასა და მოსწავლეების აზრებზე; * დემონსტრირების მეთოდი - სხვადასხვა თვალსაჩინოებით როგორც მოსწავლე, ასევე მასწავლებელი გაუზიარებენ ერთმანეთს არსებულ ცოდნას; * ქმედებაზე ორიენტირებული სწავლება - ისევე, როგორც წინა საფეხურებზე, მეთოდი მიმართულია პრაქტიკული ასპექტების დასაუფლებლად; * ევრისტიკული მეთოდი - მიმართულია პრობლემის უკეთ გადაჭრისკენ, რაც მოზარდებში კრიტიკული აზროვნების გაღრმავების ერთ-ერთი საუკეთესო მეთოდია; * შემთხვევების შესწავლა - აღნიშნულ საფეხურზე ერთ-ერთი ყველაზე ეფექტური მეთოდია, რადგანაც ეხმარება მოსწავლეებს პრაქტიკული საკითხების უკეთ დანახვაში; * ინდუქციური და დედუქციური მეთოდი - კონკრეტული და განზოგადოებული ცოდნის უკეთ გადმოსაცემად ერთ-ერთი საუკეთესო მეთოდია, რაც ასაკობრივი ჯგუფის გათვალისწინებით ძალიან საჭიროა მოსწავლეებისთვის; * ანალიზისა და სინთეზის მეთოდი - მოცემული მეთოდი დაეხმარება მოსწავლეებს შესწავლილი საკითხების გაერთიანებაში ერთ მთლიანად, და პირიქით, რაც საჭირო უნარია სამომავლო სწავლებისას და ფინანსური აზროვნებისთვის; * დამოუკიდებული მუშაობა - მოცემული მეთოდი დაეხმარება მოსწავლეებს, დამოუკიდებლად გაანალიზონ მათთვის საჭირო ცოდნა, შეიმუშაონ დამოუკიდებელი ფინანსური აზროვნება. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა** *(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* | კურსი ჩატარდება როგორც ცალკეული საგანი, რომელიც მოიცავს მეთორმეტე კლასის მთელ აკადემიურ წელს. გაკვეთილი ჩატარდება კვლავ კვირაში ერთი ან ორი აკადემიური საათი. აღნიშნული პერიოდულობა და ხანგრძლივობა, ჩემი აზრით, აძლევს მოსწავლეებს საშუალებას ეფექტურად შეისწავლონ მათთვის საინტერესო საკითხები. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | კურსის ბოლოს მოსწავლე შეიცნობს როგორც პირადი და კომპანიის, ასევე სახელმწიფო ფინანსების არსსა და მნიშვნელობას, მათ თავისებურებებს. მოსწავლეს ექნება წარმოდგენა ისეთ რთულ პროცესზე, როგორიცაა საბანკო ფინანსების მართვა. ის ასევე გაიაზრებს საერთაშორისო ფინანსების არსს.  მოსწავლე შეძლებს თავისუფლად საუბარს ფინანსების არსსა და მის მოქმედებაზე სამივე მიმართულებით - კერძო, საჯარო და საერთაშორისო. მოზარდი შეძლებს უკეთესად გაიაზროს საქართველოს საფინანსო სისტემის შესაძლებლობები. ასევე მოსწავლე უკეთ დაინახავს თავის როლს ფინანსებში, თუ რა სარგებელს მისცემს აღნიშნული პროფესია მას სამომავლოდ.  მოცემული კურსი დაეხმარება იმ მოსწავლეებსაც, რომლებიც არ გეგმავენ ფინანსების მიმართულებით სწავლის გაგრძელებას. კერძოდ, მათ შეეძლებათ ფინანსების მნიშვნელობის გააზრება სხვადასხვა ცხოვრებისეულ სიტუაციაში, რაც საბოლოო ჯამში მათ პროფესიაშიც მოუტანთ სარგებელს. აღნიშნული კურსი მაქსიმალურად ამახვილებს ყურადღებას ფინანსების აქტუალურობაზე როგორც საქართველოში, ასევე მსოფლიოში. |